title: Регламент за изпълнение (ЕС) № 1180/2012 на Комисията от 10 декември 2012 година за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността

text:
               11.12.2012

               BG

               Официален вестник на Европейския съюз

               L 337/37

         РЕГЛАМЕНТ ЗА ИЗПЪЛНЕНИЕ (ЕС) № 1180/2012 НА КОМИСИЯТА
   от 10 декември 2012 година
   за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1) („Кодексът“), и по-специално член 247 от него,
   като има предвид, че:

               (1)

               На 1 декември 2012 г. Република Турция се присъедини като договаряща се страна към Конвенцията за общ транзитен режим от 20 май 1987 г., сключена между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария („Конвенцията“). С Решение № 4/2012 на Съвместния комитет на ЕС—ЕАСТ по общия транзитен режим от 26 юни 2012 г. (2) Конвенцията беше изменена с цел адаптиране на документите за гаранция за общия транзитен режим с оглед на присъединяването на Турция към Конвенцията. Съответните документи за гаранция на режима на общностния транзит, предвидени в Регламент (ЕИО) № 2454/93на Комисията (3), следва да бъдат съответно адаптирани.

               (2)

               Тъй като съгласно Решение № 4/2012 се изисква да се използват адаптираните към присъединяването на Турция от 1 декември 2012 г. документи за гаранция, съответните документи за гаранция, изисквани с Регламент (ЕИО) № 2454/93, следва също да бъдат адаптирани, считано от тази дата. Въпреки това следва да бъдат определени правила с цел да се позволи използването на документите за гаранция в съответствие с образците, приложими преди 1 декември 2012 г., за известен преходен период и при условие, че се извършват необходимите адаптации.

               (3)

               Поради това Регламент (ЕИО) № 2454/93 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 2454/93 се изменя, както следва:

               1.

               Приложение 48 се заменя с текста, изложен в приложение I към настоящия регламент.

               2.

               Приложение 49 се заменя с текста, изложен в приложение II към настоящия регламент.

               3.

               Приложение 50 се заменя с текста, изложен в приложение III към настоящия регламент.

               4.

               В приложение 51, в клетка 7 думата „Турция“ се вмъква между думите „Швейцария,“ и „Андора“.

               5.

               В приложение 51а, в клетка 6 думата „Турция“ се вмъква между думите „Швейцария,“ и „Андора“.

         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 декември 2012 г.
   Икономическите оператори може обаче да използват до 30 ноември 2013 г. образците, определени в приложения 48, 49, 50, 51 или 51а към Регламент (ЕИО) № 2454/93, изменен с Регламент за изпълнение (ЕС) № 1159/2012 на Комисията (4), при условие че се извършват необходимите географски адаптации и адаптации относно служебния адрес или упълномощения представител.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 декември 2012 година.

            За Комисията

            Председател

         José Manuel BARROSO

      (1)  ОВ L 302, 19.10.1992 г., стр. 1.

      (2)  ОВ L 297, 26.10.2012 г., стр. 34.

      (3)  ОВ L 253, 11.10.1993 г., стр. 1.

      (4)  ОВ L 336, 8.12.2012 г., стр. 1.

      ПРИЛОЖЕНИЕ I

            „ПРИЛОЖЕНИЕ 48

               РЕЖИМ НА ОБЩ/ОБЩНОСТЕН ТРАНЗИТ — ДОКУМЕНТ ЗА ПОРЪЧИТЕЛСТВО

               ОБЩА ГАРАНЦИЯ

            I.   Задължение на поръчителя

                        1.

                        Долуподписаният (1) …
                        установен в (2) …
                        се задължава при условията на солидарност пред гаранционното митническо учреждение …
                        до максимален размер от
                        …
                        представляващ 100/50/30 % (3) от референтната сума, в полза на Европейския съюз
                        (съставен от Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия)
                        и на Република Хърватия, Република Исландия, Кралство Норвегия, Конфедерация Швейцария, Република Турция, Княжество Андора и Република Сан Марино (4)

                        за всяка сума по главницата и допълнителните задължения, разходите и другите суми (с изключение на глобите), за която отговорното лице (5) … е задължено или би било задължено към посочените по-горе страни под формата на задължение, представляващо мита и други такси, приложими за стоките, поставени под режим общностен или общ транзит.

                        2.

                        Долуподписаният се задължава да изплати при първо писмено искане от страна на компетентните органи на посочените в параграф 1 страни изискуемите суми — до максималната сума, посочена по-горе, без да има право на отлагане за срок, по-дълъг от 30 дни от датата на искането, освен ако той или друго заинтересовано лице не докаже преди изтичане на този срок по удовлетворителен за компетентните органи начин, че режимът е завършен.
                        Компетентните органи могат, при поискване от страна на долуподписания и при наличие на основателна причина, да удължат 30-дневния срок от датата на искането за плащане, в който долуподписаният е задължен да заплати исканите суми. Разходите, възникнали в резултат на този допълнителен срок, и в частност лихвите се изчисляват така, че размерът им да е равен на този, който би бил приложим при сходни обстоятелства на националния валутен или финансов пазар на въпросната страна.
                        От тази сума не се приспадат никакви вече изплатени съгласно условията на това поръчителство суми, освен ако от долуподписания не се изисква да заплати задължение, възникнало в резултат на операция под режим общностен или общ транзит, която е започнала преди датата на получаване на предходното искане за плащане или в срок от 30 дни след получаването му.

                        3.

                        Това поръчителство поражда действие от датата на приемането му от гаранционното митническо учреждение. Долуподписаният остава задължен за сумите, дължими във връзка с операции под режим общностен или общ транзит, покрити от това поръчителство и започнали преди датата, на която евентуална отмяна или прекратяване на гаранцията поражда действие, дори и искането за плащане да е направено след тази дата.

                        4.

                        За целите на това поръчителство долуподписаният посочва следните свои служебни адреси (6) във всяка една от изброените в параграф 1 други страни:

                                    Страна

                                    Фамилно и собствено име или фирма и пълен адрес

                                    …
                                    …
                                    …
                                    …
                                    …
                                    …

                                    …
                                    …
                                    …
                                    …
                                    …
                                    …

                              Долуподписаният потвърждава, че цялата кореспонденция, известия, както и формалности или процедури, свързани с това поръчителство, изпратени до или извършени в писмена форма на един от служебните му адреси, се приемат като надлежно връчени му.
                        Долуподписаният признава компетентността на съдилищата в районите, където са разположени служебните му адреси.
                        Долуподписаният се задължава да не променя своите служебни адреси или, в случай че трябва да промени един или повече от тях, да информира предварително за това гаранционното митническо учреждение.
                        Съставено в … на …
                        …
                        (Подпис) (7)

                  II.   Приемане от гаранционното митническо учреждение

            Гаранционно митническо учреждение
            …
            Гаранцията на поръчителя е приета на
            …
            …
            (Печат и подпис)

         (1)  Собствено и фамилно име или фирма.

         (2)  Пълен адрес.

         (3)  Излишното се заличава.

         (4)  Заличете името на тези договарящи се страни или държави (Андора или Сан Марино), през чиято територия няма транзит на стоките. Посочването на Княжество Андора и Република Сан Марино се отнася само и единствено до операции в режим на общностен транзит.

         (5)  Собствено и фамилно име или фирма и пълен адрес на отговорното лице.

         (6)  Когато правото на някоя от тези държави не предвижда възможност за служебен адрес, поръчителят назначава свой представител в тази държава, който да получава изпратената до него кореспонденция, а искането, предвидено в точка 4, втора алинея, както и задълженията, предвидени в четвърта алинея от същата точка, трябва да се оформят mutatis mutandis. По спорове, възникнали във връзка с настоящото обезпечение, се произнасят съответните съдилища по местонахождение на служебния адрес на поръчителя или неговите представители.

         (7)  Подписващото лице вписва пред подписа си саморъчно следния текст: „За обезпечение в размер на …“, като съответната сума се изписва с думи.“

      ПРИЛОЖЕНИЕ II

            „ПРИЛОЖЕНИЕ 49

               РЕЖИМ НА ОБЩ/ОБЩНОСТЕН ТРАНЗИТ — ДОКУМЕНТ ЗА ПОРЪЧИТЕЛСТВО

               ЕДНОКРАТНА ГАРАНЦИЯ

            I.   Задължение на поръчителя

                        1.

                        Долуподписаният (1) …
                        установен в (2) …
                        се задължава при условията на солидарност пред гаранционното митническо учреждение …
                        до максимален размер от
                        …
                        в полза на Европейския съюз
                        (съставен от Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия)
                        и на Република Хърватия, Република Исландия, Кралство Норвегия, Конфедерация Швейцария, Република Турция, Княжество Андора и Република Сан Марино (3), за всяка сума по главницата и допълнителните задължения, разходите и другите суми (с изключение на глобите), за която
                        отговорното лице (4) …
                        е задължено или би било задължено към посочените по-горе страни под формата на задължение, представляващо мита и други такси, приложими за описаните по-долу стоки, поставени под режим общностен или общ транзит от отправното митническо учреждение в …
                        …
                        до получаващото митническо учреждение …
                        …
                        Описание на стоките:
                        …

                        2.

                        Долуподписаният се задължава да изплати при първо писмено искане от страна на компетентните органи на посочените в параграф 1 страни изискуемите суми, без да има право на отлагане за срок, по-дълъг от 30 дни от датата на искането, освен ако той или друго заинтересовано лице не докаже преди изтичане на този срок по удовлетворителен за компетентните органи начин, че режимът е завършен.
                        Компетентните органи могат, при поискване от страна на долуподписания и при наличие на основателна причина, да удължат 30-дневния срок от датата на искането за плащане, в който долуподписаният е задължен да заплати исканите суми. Разходите, възникнали в резултат на даването на този допълнителен срок, и в частност лихвите се изчисляват така, че размерът им да е равен на този, който би бил приложим при сходни обстоятелства на националния валутен или финансов пазар на въпросната страна.

                        3.

                        Това поръчителство поражда действие от датата на приемането му от гаранционното митническо учреждение. Долуподписаният остава задължен за заплащане на всякакви задължения, възникнали във връзка с операция под режим общ или общностен транзит, покрита от това поръчителство и започнала преди датата, от която евентуалната отмяна или прекратяване на гаранцията поражда действие, дори и искането за плащане да е направено след тази дата.

                        4.

                        За целите на това поръчителство долуподписаният посочва следните свои служебни адреси (5) във всяка една от изброените в параграф 1 други страни:

                                    Страна

                                    Фамилно и собствено име или фирма и пълен адрес

                                    …
                                    …
                                    …
                                    …
                                    …
                                    …

                                    …
                                    …
                                    …
                                    …
                                    …
                                    …

                              Долуподписаният потвърждава, че цялата кореспонденция, известия, както и формалности или процедури, свързани с това поръчителство, изпратени до или извършени в писмена форма на един от служебните му адреси, се приемат като надлежно връчени му.
                        Долуподписаният признава компетентността на съдилищата в районите, където са разположени служебните му адреси.
                        Долуподписаният се задължава да не променя своите служебни адреси или, в случай че трябва да промени един или повече от тях, да информира предварително за това гаранционното митническо учреждение.
                        Съставено в … на …
                        …
                        (Подпис) (6)

                  II.   Приемане от гаранционното митническо учреждение

            Гаранционно митническо учреждение
            …
            Гаранцията на поръчителя е приета на … за обезпечаване на операция под режим общностен/общ транзит, осъществена с транзитна декларация № … от … (7)

            …
            (Печат и подпис)

         (1)  Собствено и фамилно име или фирма.

         (2)  Пълен адрес.

         (3)  Заличете името на тези договарящи се страни или държави (Андора или Сан Марино), през чиято територия няма транзит на стоките. Посочването на Княжество Андора и Република Сан Марино се отнася само и единствено до операции в режим на общностен транзит.

         (4)  Собствено и фамилно име или фирма и пълен адрес на отговорното лице.

         (5)  Когато правото на някоя от тези държави не предвижда възможност за служебен адрес, поръчителят назначава свой представител в тази държава, който да получава изпратената до него кореспонденция, а искането, предвидено в точка 4, втора алинея, както и задълженията, предвидени в четвърта алинея от същата точка, трябва да се оформят mutatis mutandis. По спорове, възникнали във връзка с настоящото обезпечение, се произнасят съответните съдилища по местонахождение на служебния адрес на поръчителя или неговите представители.

         (6)  Подписващото документа лице вписва преди подписа си собственоръчно следния текст: „За обезпечение в размер на …“, като съответната сума се изписва с думи.

         (7)  Попълва се от отправното митническо учреждение.“

      ПРИЛОЖЕНИЕ III

            „ПРИЛОЖЕНИЕ 50

               РЕЖИМ НА ОБЩ/ОБЩНОСТЕН ТРАНЗИТ — ДОКУМЕНТ ЗА ПОРЪЧИТЕЛСТВО

               ЕДНОКРАТНА ГАРАНЦИЯ ЧРЕЗ СЕРТИФИКАТИ

            I.   Задължение на поръчителя

                        1.

                        Долуподписаният (1) …
                        установен в (2) …
                        се задължава при условията на солидарност пред гаранционното митническо учреждение …
                        в полза на Европейския съюз
                        (съставен от Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция, Обединеното кралство Великобритания и Северна Ирландия)
                        и на Република Хърватия, Република Исландия, Кралство Норвегия, Конфедерация Швейцария, Република Турция, Княжество Андора и Република Сан Марино, (3)

                        за всяка сума по главницата и допълнителните задължения, разходите и другите суми (с изключение на глобите), за която отговорното лице е задължено или би било задължено към посочените по-горе страни под формата на задължение, представляващо мита и други такси, приложими за стоките, поставени под режим общностен или общ транзит, за която сума долуподписаният е поел задължение да издава сертификати за еднократна гаранция, до максимален размер от 7 000 EUR на сертификат.

                        2.

                        Долуподписаният се задължава да изплати при първо писмено искане от страна на компетентните органи на посочените в параграф 1 страни изискуемите суми — до 7 000 EUR за сертификат за еднократна гаранция, без да има право на отлагане за срок, по-дълъг от 30 дни от датата на искането, освен ако той или друго заинтересовано лице не докаже преди изтичане на този срок по удовлетворителен за компетентните органи начин, че режимът е завършен.
                        Компетентните органи могат, при поискване от страна на долуподписания и при наличие на основателна причина, да удължат 30-дневния срок от датата на искането за плащане, в който долуподписаният е задължен да заплати исканите суми. Разходите, възникнали в резултат на даването на този допълнителен срок, и в частност лихвите се изчисляват така, че размерът им да е равен на този, който би бил приложим при сходни обстоятелства на националния валутен или финансов пазар на въпросната страна.

                        3.

                        Това поръчителство поражда действие от датата на приемането му от гаранционното митническо учреждение. Долуподписаният остава задължен за заплащане на всякакви задължения, възникнали във връзка с операции под режим общностен или общ транзит, покрити от това поръчителство и започнали преди датата, на която евентуалната отмяна или прекратяване на гаранцията поражда действие, дори и искането за плащане да е подадено след тази дата.

                        4.

                        За целите на това поръчителство долуподписаният посочва следните свои служебни адреси (4) във всяка една от изброените в параграф 1 други страни:

                                    Страна

                                    Фамилно и собствено име или фирма и пълен адрес

                                    …
                                    …
                                    …
                                    …

                                    …
                                    …
                                    …
                                    …
                                    …

                              Долуподписаният потвърждава, че цялата кореспонденция, известия, както и формалности или процедури, свързани с това поръчителство, изпратени до или извършени в писмена форма на един от служебните му адреси, се приемат като надлежно връчени му.
                        Долуподписаният признава компетентността на съдилищата в районите, където са разположени служебните му адреси.
                        Долуподписаният се задължава да не променя своите служебни адреси или, в случай че трябва да промени един или повече от тях, да информира предварително за това гаранционното митническо учреждение.
                        Съставено в … на …
                        …
                        (Подпис) (5)

                  II.   Приемане от гаранционното митническо учреждение

            Гаранционно митническо учреждение
            …
            Гаранцията на поръчителя е приета на
            …
            …
            (Печат и подпис)

         (1)  Собствено и фамилно име или фирма.

         (2)  Пълен адрес.

         (3)  Само за операции в режим на общностен транзит.

         (4)  Когато правото на някоя от тези държави не предвижда възможност за служебен адрес, поръчителят назначава свой представител в тази държава, който да получава изпратената до него кореспонденция, а искането, предвидено в точка 4, втора алинея, както и задълженията, предвидени в четвърта алинея от същата точка, трябва да се оформят mutatis mutandis. По спорове, възникнали във връзка с настоящото обезпечение, се произнасят съответните съдилища по местонахождение на служебния адрес на поръчителя или неговите представители.

         (5)  Подписващото лице вписва пред подписа си саморъчно следния текст: „За обезпечение“.“


title: Регламент за изпълнение (ЕС) 2017/407 на Комисията от 8 март 2017 година за подновяване на одобрението на активното вещество йодосулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
                  9.3.2017

                  BG

                  Официален вестник на Европейския съюз

                  L 63/87

            РЕГЛАМЕНТ ЗА ИЗПЪЛНЕНИЕ (ЕС) 2017/407 НА КОМИСИЯТА
      от 8 март 2017 година
      за подновяване на одобрението на активното вещество йодосулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
      като има предвид, че:

                  (1)

                  Срокът на одобрението на активното вещество йодосулфурон, определен в част А от приложението към Регламент за изпълнение (ЕС) № 540/2011 на Комисията (2), изтича на 31 октомври 2017 г.

                  (2)

                  В съответствие с член 1 от Регламент за изпълнение (ЕС) № 844/2012 на Комисията (3) и в предвидения в същия член срок бе подадено заявление за подновяване на одобрението на йодосулфурон.

                  (3)

                  Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според докладващата държава членка заявлението е пълно.

                  (4)

                  Докладващата държава членка подготви доклад за оценка във връзка с подновяването, като се консултира със съдокладващата държава членка, и на 29 април 2015 г. го представи на Европейския орган по безопасност на храните (наричан по-нататък „Органът“) и на Комисията.

                  (5)

                  Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът направи обществено достъпно допълнителното обобщено досие.

                  (6)

                  На 6 април 2016 г. (4) Органът предаде на Комисията заключението си относно това, дали може да се очаква веществото йодосулфурон (разглеждан вариант: йодосулфурон-метил-натрий) да отговаря на критериите за одобрение, предвидени в член 4 от Регламент (ЕО) № 1107/2009. На 11 юли 2016 г. Комисията представи проекта на доклад във връзка с подновяването на одобрението на йодосулфурон пред Постоянния комитет по растенията, животните, храните и фуражите.

                  (7)

                  Бе установено, че предвидените в член 4 от Регламент (ЕО) № 1107/2009 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобрение се смятат за изпълнени.

                  (8)

                  Поради това е целесъобразно одобрението на йодосулфурон да бъде подновено.

                  (9)

                  Оценката на риска във връзка с подновяването на одобрението за йодосулфурон се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи йодосулфурон. Следователно е целесъобразно ограничението за употреба като хербицид да отпадне.

                  (10)

                  В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. В конкретния случай е целесъобразно да се изиска допълнителна потвърждаваща информация.

                  (11)

                  В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.

                  (12)

                  С Регламент за изпълнение (ЕС) 2016/950 на Комисията (5) срокът на одобрението на йодосулфурон бе удължен до 31 октомври 2017 г., за да се даде възможност процедурата по подновяване да приключи, преди срокът на одобрението да изтече. Като се има предвид обаче, че решението за подновяване на одобрението се взема, преди да изтече крайният срок, настоящият регламент следва да се прилага от 1 април 2017 г.

                  (13)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Подновяване на одобрението на активното вещество
      Одобрението на активното вещество йодосулфурон, посочено в приложение I, се подновява при предвидените в същото приложение условия.
      Член 2
      Изменения на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила и начална дата на прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      Той се прилага от 1 април 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 8 март 2017 година.

               За Комисията

               Председател

            Jean-Claude JUNCKER

         (1)  ОВ L 309, 24.11.2009 г., стр. 1.

         (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

         (3)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

         (4)  ЕОБХ (Европейски орган за безопасност на храните), 2016 г. Заключение относно партньорската проверка на оценката на риска от употребата на активното вещество йодосулфурон-метил-натрий (одобрено като йодосулфурон) като пестицид. EFSA Journal (Бюлетин на ЕОБХ) 2016; 14(4):4453, достъпен на следния интернет адрес: www.efsa.europa.eu.

         (5)  Регламент за изпълнение (ЕС) 2016/950 на Комисията от 15 юни 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 2,4-ДБ, бета-цифлутрин, карфентразон-етил, Coniothyrium minitans щам CON/M/91-08 (DSM 9660), циазофамид, делтаметрин, диметенамид-Р, етофумезат, фенамидон, флуфенацет, флуртамон, форамсулфурон, фостиазат, имазамокс, йодосулфурон, ипродион, изоксафлутол, линурон, малеинов хидразид, мезотрион, оксасулфурон, пендиметалин, пикоксистробин, силтиофам и трифлоксистробин (ОВ L 159, 16.6.2016 г., стр. 3).

         ПРИЛОЖЕНИЕ I

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     Йодосулфурон
                     CAS № 185119-76-0 (изходно вещество)
                     CAS № 144550-36-7 (йодосулфурон-метил-натрий)
                     CIPAC № 634 (изходно вещество)
                     CIPAC № 634.501 (йодосулфурон-метил-натрий)

                     4-йодо-2-[(4-метокси-6-метил-1,3,5-триазин-2-ил)карбамоилсулфамоил]бензоена киселина
                     (йодосулфурон)
                     натриев ({[5-йодо-2-(метоксикарбонил)фенил]сулфонил}карбамоил)(4-метокси-6-метил-1,3,5-триазин-2-ил)азанид
                     (йодосулфурон-метил-натрий)

                     ≥ 910 g/kg (изразени като йодосулфурон-метил-натрий)

                     1 април 2017 г.

                     31 март 2032 г.

                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на йодосулфурон, и по-специално допълнения I и II към него.
                     При тази цялостна оценка държавите членки обръщат особено внимание на:

                                 —

                                 риска за потребителите;

                                 —

                                 риска за нецелевите земни растения;

                                 —

                                 риска за водните растения.

                           Когато е целесъобразно, условията за употреба включват мерки за ограничаване на риска.
                     Заявителят предоставя на Комисията, държавите членки и Органа потвърждаваща информация относно:

                                 1)

                                 генотоксичния потенциал на метаболита триазин-амин (IN-A4098) в потвърждение на това, че въпросният метаболит не е генотоксичен и няма отношение към оценката на риска;

                                 2)

                                 въздействието на процесите на обработка на водите върху естеството на остатъците, намиращи се в питейната вода.

                           Заявителят предоставя на Комисията, на държавите членки и на Органа изискваната по точка 1 информация до 1 октомври 2017 г., а изискваната по точка 2 информация — до две години след приемането на ръководство за оценка на въздействието на процесите на обработка на водите върху естеството на остатъците в повърхностните и подпочвените води.

            (1)  Допълнителни подробности за идентичността и спецификацията на активното вещество са представени в доклада за преразглеждане.

         ПРИЛОЖЕНИЕ II
         Приложението към Регламент за изпълнение (ЕС) № 540/2011 се изменя, както следва:

                     1)

                     в част А вписване 66 за йодосулфурон се заличава;

                     2)

                     в част Б се добавя следното вписване:

                                 Номер

                                 Популярно наименование, идентификационни номера

                                 Наименование по IUPAC

                                 Чистота (*1)

                                 Дата на одобрението

                                 Изтичане срока на одобрението

                                 Специфични разпоредби

                                 „107

                                 Йодосулфурон
                                 CAS № 185119-76-0 (изходно вещество)
                                 CAS № 144550-36-7 (йодосулфурон-метил-натрий)
                                 CIPAC № 634 (изходно вещество)
                                 CIPAC № 634.501 (йодосулфурон-метил-натрий)

                                 4-йодо-2-[(4-метокси-6-метил-1,3,5-триазин-2-ил)карбамоилсулфамоил]бензоена киселина
                                 (йодосулфурон)
                                 натриев ({[5-йодо-2-(метоксикарбонил)фенил]сулфонил}карбамоил)(4-метокси-6-метил-1,3,5-триазин-2-ил)азанид
                                 (йодосулфурон-метил-натрий)

                                 ≥ 910 g/kg (изразени като йодосулфурон-метил-натрий)

                                 1 април 2017 г.

                                 31 март 2032 г.

                                 За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на йодосулфурон, и по-специално допълнения I и II към него.
                                 При тази цялостна оценка държавите членки обръщат особено внимание на:

                                             —

                                             риска за потребителите;

                                             —

                                             риска за нецелевите земни растения;

                                             —

                                             риска за водните растения.

                                       Когато е целесъобразно, условията за употреба включват мерки за ограничаване на риска.
                                 Заявителят предоставя на Комисията, държавите членки и Органа потвърждаваща информация относно:

                                             1)

                                             генотоксичния потенциал на метаболита триазин-амин (IN-A4098) в потвърждение на това че въпросният метаболит не е генотоксичен и няма отношение към оценката на риска;

                                             2)

                                             въздействието на процесите на обработка на водите върху естеството на остатъците, намиращи се в питейната вода.

                                       Заявителят предоставя на Комисията, на държавите членки и на Органа изискваната по точка 1 информация до 1 октомври 2017 г., а изискваната по точка 2 информация — до две години след приемането на ръководство за оценка на въздействието на процесите на обработка на водите върху естеството на остатъците в повърхностните и подпочвените води.“

            (*1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) № 1159/2012 на Комисията от 7 декември 2012 година за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността

text:
               8.12.2012

               BG

               Официален вестник на Европейския съюз

               L 336/1

         РЕГЛАМЕНТ ЗА ИЗПЪЛНЕНИЕ (ЕС) № 1159/2012 НА КОМИСИЯТА
   от 7 декември 2012 година
   за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1) (Кодексът), и по-специално член 247 от него,
   като има предвид, че:

               (1)

               В Регламент (ЕИО) № 2454/93 на Комисията (2) се определят условията, при които може да се установи общностният статут на стоки, внесени от една държава членка в друга. Понастоящем обаче посоченият регламент не предвижда възможност да се установи общностният статут на стоки, придвижвани от една до друга точка на държава членка, като се преминава през територията на трета държава. Поради това Регламент (ЕИО) № 2454/93 следва да бъде изменен, така че да включва тази възможност.

               (2)

               С Регламент за изпълнение (ЕС) № 756/2012 на Комисията (3) бе изменено приложение 38 към Регламент (ЕИО) № 2454/93, съдържащо списък на кодове на опаковки въз основа на Препоръка № 21 на Икономическа комисия за Европа на Организацията на обединените нации. Форматът на кодовете на опаковки, посочени в клетка 31 от приложение 38, е променен от буквен с два знака (а2) на буквено-цифров с два знака (an2). Следователно кодът за „вид/дължина“ на вида на опаковките от приложение 37а следва да бъде съответно изменен.

               (3)

               На 1 юли 2012 г. Република Хърватия се присъедини като договаряща страна към Конвенцията за общ транзитен режим от 20 май 1987 г., сключена между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария, (4) (Конвенцията). С Решение № 3/2012 на Съвместния комитет на ЕС—ЕАСТ по общия транзитен режим от 26 юни 2012 г. (5) Конвенцията беше изменена с цел адаптиране на документите за гаранция за общия транзитен режим с оглед на присъединяването на Хърватия към Конвенцията. Съответните документи за гаранция за режима на общностния транзит, предвидени в Регламент (ЕИО) № 2454/93, следва да бъдат съответно адаптирани.

               (4)

               Тъй като съгласно Решение № 3/2012 се изисква да се използват адаптираните към присъединяването на Хърватия от 1 юли 2012 г. документи за гаранция, съответните документи за гаранция, изисквани с Регламент (ЕИО) № 2454/93, следва също да бъдат адаптирани, считано от тази дата. Въпреки това следва да бъдат определени правила с цел да се позволи използването на документите за гаранция в съответствие с образците, приложими преди 1 юли 2012 г., за известен преходен период и при условие че се извършват необходимите адаптации.

               (5)

               Поради това Регламент (ЕИО) № 2454/93 следва да бъде съответно изменен.

               (6)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 2454/93 се изменя, както следва:

               1.

               Член 314 се изменя, както следва:

                           а)

                           параграф 1 се заменя със следното:
                           „1.   Когато стоките не са признати за местни стоки на Общността по смисъла на член 313, статутът им като такива може да се установи в съответствие с член 314в, параграф 1, само ако отговарят на условията, посочени в една от следните точки:

                                       а)

                                       стоките са придвижвани от една до друга точка в рамките на митническата територия на Общността и временно напускат тази територия, без да пресичат територията на трета държава;

                                       б)

                                       стоките са придвижвани от една до друга точка в рамките на митническата територия на Общността през територията на трета държава, и са превозвани с единен транспортен документ, съставен в държава членка;

                                       в)

                                       стоките са придвижвани от една до друга точка в рамките на митническата територия на Общността през територията на трета държава, където са прехвърлени на транспортно средство, различно от това, на което са били натоварени първоначално, и за тях е издаден и представен нов транспортен документ, покриващ превоза от третата държава, придружаван от копие на оригиналния документ, покриващ превоза от едната точка до другата в рамките на митническата територия на Общността.“

                           б)

                           вмъква се следният параграф 2а:
                           „2а.   Ако стоките са придвижвани така, както е посочено в параграф 1, буква в), митническите органи, компетентни на граничния пункт на повторно въвеждане на стоките в митническата територия на Общността, извършват проверки в рамките на последващия контрол, за да установят точността на информацията, вписана в копието на оригиналния транспортен документ, съгласно изискванията за административно сътрудничество между държавите членки, определени в член 314а.“

               2.

               В приложение 37а, дял II.Б, под заглавието „Вид колети (клетка 31)“ текстът „Вид/дължина а2“ се заменя с текста „Вид/дължина an2“.

               3.

               Приложение 48 се заменя с текста, изложен в приложение I към настоящия регламент.

               4.

               Приложение 49 се заменя с текста, изложен в приложение II към настоящия регламент.

               5.

               Приложение 50 се заменя с текста, изложен в приложение III към настоящия регламент.

               6.

               В приложение 51, в клетка 7 думата „Хърватия,“ се вмъква между думите „Европейска общност,“ и „Исландия“.

               7.

               В приложение 51а, в клетка 6 думата „Хърватия,“ се вмъква между думите „Европейска общност,“ и „Исландия“.

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 1 юли 2012 г.
   Икономическите оператори може обаче да използват до 30 юни 2013 г. образците, определени в приложения 48, 49, 50, 51 или 51а към Регламент (ЕИО) № 2454/93, изменен с Регламент за изпълнение (ЕС) № 756/2012, при условие че се извършват необходимите географски адаптации и адаптации относно служебния адрес или упълномощения представител.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 декември 2012 година.

            За Комисията

            Председател

         José Manuel BARROSO

      (1)  ОВ L 302, 19.10.1992 г., стр. 1.

      (2)  ОВ L 253, 2.10.1993 г., стр. 1.

      (3)  ОВ L 223, 21.8.2012 г., стр. 8.

      (4)  ОВ L 226, 13.8.1987 г., стр. 2.

      (5)  ОВ L 182, 13.7.2012 г., стр. 42.

      ПРИЛОЖЕНИЕ I

            „ПРИЛОЖЕНИЕ 48

               РЕЖИМ НА ОБЩ/ОБЩНОСТЕН ТРАНЗИТ

               ДОКУМЕНТ ЗА ПОРЪЧИТЕЛСТВО — ОБЩА ГАРАНЦИЯ

            I.   Задължение на поръчителя

                        1.

                        Долуподписаният (1)…
                        установен в (2)…
                        се задължава при условията на солидарност пред гаранционното митническо учреждение …
                        до максимален размер от
                        …,
                        представляващ 100/50/30 % (3) от референтната сума, в полза на Европейския съюз
                        (съставен от Кралство Белгия, Република България, Чешката Република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия)
                        и на Република Хърватия, Република Исландия, Кралство Норвегия, Конфедерация Швейцария, Княжество Андора и Република Сан Марино (4)

                        за всяка сума по главницата и допълнителните задължения, разходите и другите суми (с изключение на глобите), за която отговорното лице (5) …е задължено или би било задължено към посочените по-горе страни под формата на задължение, представляващо мита и други такси, приложими за стоките, поставени под режим общностен или общ транзит.

                        2.

                        Долуподписаният се задължава да изплати при първо писмено искане от страна на компетентните органи на посочените в параграф 1 страни изискуемите суми — до максималната сума, посочена по-горе, без да има право на отлагане за срок, по-дълъг от 30 дни от датата на искането, освен ако той или друго заинтересовано лице не докаже преди изтичане на този срок по удовлетворителен за компетентните органи начин, че режимът е завършен.
                        Компетентните органи могат, при поискване от страна на долуподписания и при наличие на основателна причина, да удължат 30-дневния срок от датата на искането за плащане, в който долуподписаният е задължен да заплати исканите суми. Разходите, възникнали в резултат на този допълнителен срок, и в частност лихвите, се изчисляват така, че размерът им да е равен на този, който би бил приложим при сходни обстоятелства на националния валутен или финансов пазар на въпросната страна.
                        От тази сума не се приспадат никакви вече изплатени съгласно условията на това поръчителство суми, освен ако от долуподписания не се изисква да заплати задължение, възникнало в резултат на операция под режим общностен или общ транзит, която е започнала преди датата на получаване на предходното искане за плащане или в срок от 30 дни след получаването му.

                        3.

                        Това поръчителство поражда действие от датата на приемането му от гаранционното митническо учреждение. Долуподписаният остава задължен за сумите, дължими във връзка с операции под режим общностен или общ транзит, покрити от това поръчителство и започнали преди датата, на която евентуална отмяна или прекратяване на гаранцията поражда действие, дори и искането за плащане да е направено след тази дата.

                        4.

                        За целите на това поръчителство долуподписаният посочва следните свои служебни адреси (6) във всяка една от изброените в параграф 1 други страни:

                                    Страна

                                    Фамилно и собствено име или фирма и пълен адрес

                                    …
                                    …
                                    …
                                    …
                                    …
                                    …

                                    …
                                    …
                                    …
                                    …
                                    …
                                    …

                              Долуподписаният потвърждава, че цялата кореспонденция, известия, както и формалности или процедури, свързани с това поръчителство, изпратени до извършени в писмена форма на един от служебните му адреси, се приемат като надлежно връчени му.
                        Долуподписаният признава компетентността на съдилищата в районите, където са разположени служебните му адреси.
                        Долуподписаният се задължава да не променя своите служебни адреси или, в случай че трябва да промени един или повече от тях, да информира предварително за това гаранционното митническо учреждение.
                        Съставено в … на …
                        …

                           (Подпис)
                            (7)

                  II.   Приемане от гаранционното митническо учреждение

            Гаранционно митническо учреждение
            …
            Гаранцията на поръчителя е приета на
            …
            …

               (Печат и подпис)

         (1)  Собствено и фамилно име или фирма.

         (2)  Пълен адрес.

         (3)  Излишното се заличава.

         (4)  Заличете името на тези договарящи се страни или държави (Андора или Сан Марино), през чиято територия няма транзит на стоките. Посочването на Княжество Андора и Република Сан Марино се отнася само и единствено до операции в режим на общностен транзит.

         (5)  Собствено и фамилно име или фирма и пълен адрес на отговорното лице.

         (6)  Когато правото на някоя от тези държави не предвижда възможност за служебен адрес, поръчителят назначава свой представител в тази държава, който да получава изпратената до него кореспонденция, а искането, предвидено в точка 4, втора алинея, както и задълженията, предвидени в четвърта алинея от същата точка, трябва да се оформят mutatis mutandis. По спорове, възникнали във връзка с настоящото обезпечение, се произнасят съответните съдилища по местонахождение на служебния адрес на поръчителя или неговите представители.

         (7)  Подписващото лице вписва пред подписа си саморъчно следния текст: „За обезпечение в размер на …“, като съответната сума се изписва с думи.“

      ПРИЛОЖЕНИЕ II

            „ПРИЛОЖЕНИЕ 49

               РЕЖИМ НА ОБЩ/ОБЩНОСТЕН ТРАНЗИТ

               ДОКУМЕНТ ЗА ПОРЪЧИТЕЛСТВО — ЕДНОКРАТНА ГАРАНЦИЯ

            I.   Задължение на поръчителя

                        1.

                        Долуподписаният (1) …
                        установен в (2) …
                        се задължава при условията на солидарност пред гаранционното митническо учреждение …
                        до максимален размер от
                        …
                        в полза на Европейския съюз
                        (съставен от Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия)
                        и на Република Хърватия, Република Исландия, Кралство Норвегия, Конфедерация Швейцария, Княжество Андора и Република Сан Марино, (3) за всяка сума по главницата и допълнителните задължения, разходите и другите суми (с изключение на глобите), за която
                        отговорното лице (4) …
                        е задължено или би било задължено към посочените по-горе страни под формата на задължение, представляващо мита и други такси, приложими за описаните по-долу стоки, поставени под режим общностен или общ транзит от отправното митническо учреждение в …
                        …
                        до получаващото митническо учреждение …
                        …
                        Описание на стоките:
                        …

                        2.

                        Долуподписаният се задължава да изплати при първо писмено искане от страна на компетентните органи на посочените в параграф 1 страни изискуемите суми, без да има право на отлагане за срок, по-дълъг от 30 дни от датата на искането, освен ако той или друго заинтересовано лице не докаже преди изтичане на този срок по удовлетворителен за компетентните органи начин, че режимът е завършен.
                        Компетентните органи могат, при поискване от страна на долуподписания и при наличие на основателна причина, да удължат 30-дневния срок от датата на искането за плащане,в който долуподписаният е задължен да заплати исканите суми. Разходите, възникнали в резултат на даването на този допълнителен срок, и в частност лихвите, се изчисляват така, че размерът им да е равен на този, който би бил приложим при сходни обстоятелства на националния валутен или финансов пазар на въпросната страна.

                        3.

                        Това поръчителство поражда действие от датата на приемането му от гаранционното митническо учреждение. Долуподписаният остава задължен за заплащане на всякакви задължения, възникнали във връзка с операция под режим общ или общностен транзит, покрита от това поръчителство и започнала преди датата, от която евентуалната отмяна или прекратяване на гаранцията поражда действие, дори и искането за плащане да е направено след тази дата.

                        4.

                        За целите на това поръчителство долуподписаният посочва следните свои служебни адреси (5) във всяка една от изброените в параграф 1 други страни:

                                    Страна

                                    Фамилно и собствено име или фирма и пълен адрес

                                    …
                                    …
                                    …
                                    …
                                    …

                                    …
                                    …
                                    …
                                    …
                                    …

                              Долуподписаният потвърждава, че цялата кореспонденция, известия, както и формалности или процедури, свързани с това поръчителство, изпратени до или извършени в писмена форма на един от служебните му адреси, се приемат като надлежно връчени му.
                        Долуподписаният признава компетентността на съдилищата в районите, където са разположени служебните му адреси.
                        Долуподписаният се задължава да не променя своите служебни адреси или, в случай че трябва да промени един или повече от тях, да информира предварително за това гаранционното митническо учреждение.
                        Съставено в … на …
                        …
                        (Подпис) (6)

                  II.   Приемане от гаранционното митническо учреждение

            Гаранционно митническо учреждение …
            Гаранцията на поръчителя е приета на … за обезпечаване на операция под режим общностен/общ транзит, осъществена с транзитна декларация № … от … (7)

            …
            (Печат и подпис)

         (1)  Собствено и фамилно име или фирма.

         (2)  Пълен адрес.

         (3)  Заличете името на тези договарящи се страни или държави (Андора или Сан Марино), през чиято територия няма транзит на стоките. Посочването на Княжество Андора и Република Сан Марино се отнася само и единствено до операции в режим на общностен транзит.

         (4)  Собствено и фамилно име или фирма и пълен адрес на отговорното лице.

         (5)  Когато правото на някоя от тези държави не предвижда възможност за служебен адрес, поръчителят назначава свой представител в тази държава, който да получава изпратената до него кореспонденция, а искането, предвидено в точка 4, втора алинея, както и задълженията, предвидени в четвърта алинея от същата точка, трябва да се оформят mutatis mutandis. По спорове, възникнали във връзка с настоящото обезпечение, се произнасят съответните съдилища по местонахождение на служебния адрес на поръчителя или неговите представители.

         (6)  Подписващото документа лице вписва преди подписа си собственоръчно следния текст: „За обезпечение в размер на …“, като съответната сума се изписва с думи..

         (7)  Попълва се от отправното митническо учреждение.“

      ПРИЛОЖЕНИЕ III

            „ПРИЛОЖЕНИЕ 50

               РЕЖИМ НА ОБЩ/ОБЩНОСТЕН ТРАНЗИТ

               ДОКУМЕНТ ЗА ПОРЪЧИТЕЛСТВО — ЕДНОКРАТНА ГАРАНЦИЯ ЧРЕЗ СЕРТИФИКАТИ

            I.   Задължение на поръчителя

                        1.

                        Долуподписаният (1) …
                        установен в (2) …
                        се задължава при условията на солидарност пред гаранционното митническо учреждение …
                        в полза на Европейския съюз
                        (съставен от Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция, Обединеното кралство Великобритания и Северна Ирландия)
                        и на Република Хърватия, Република Исландия, Кралство Норвегия, Конфедерация Швейцария, Княжество Андора и Република Сан Марино, (3)

                        за всяка сума по главницата и допълнителните задължения, разходите и другите суми (с изключение на глобите), за която отговорното лице е задължено или би било задължено към посочените по-горе страни под формата на задължение, представляващо мита и други такси, приложими за стоките, поставени под режим общностен или общ транзит, за която сума долуподписаният е поел задължение да издава сертификати за еднократна гаранция, до максимален размер от 7 000 EUR на сертификат.

                        2.

                        Долуподписаният се задължава да изплати при първо писмено искане от страна на компетентните органи на посочените в параграф 1 страни изискуемите суми — до 7 000 EUR за сертификат за еднократна гаранция, без да има право на отлагане за срок, по-дълъг от 30 дни от датата на искането, освен ако той или друго заинтересовано лице не докаже преди изтичане на този срок по удовлетворителен за компетентните органи начин, че режимът е завършен.
                        Компетентните органи могат, при поискване от страна на долуподписания и при наличие на основателна причина, да удължат 30-дневния срок от датата на искането за плащане, в който долуподписаният е задължен да заплати исканите суми. Разходите, възникнали в резултат на даването на този допълнителен срок, и в частност лихвите, се изчисляват така, че размерът им да е равен на този, който би бил приложим при сходни обстоятелства на националния валутен или финансов пазар на въпросната страна.

                        3.

                        Това поръчителство поражда действие от датата на приемането му от гаранционното митническо учреждение. Долуподписаният остава задължен за заплащане на всякакви задължения, възникнали във връзка с операции под режим общностен или общ транзит, покрити от това поръчителство и започнали преди датата, на която евентуалната отмяна или прекратяване на гаранцията поражда действие, дори и искането за плащане да е подадено след тази дата.

                        4.

                        За целите на това поръчителство долуподписаният посочва следните свои служебни адреси (4) във всяка една от изброените в параграф 1 други страни:

                                    Страна

                                    Фамилно и собствено име или фирма и пълен адрес

                                    …
                                    …
                                    …
                                    …
                                    …
                                    …

                                    …
                                    …
                                    …
                                    …
                                    …
                                    …

                              Долуподписаният потвърждава, че цялата кореспонденция, известия, както и формалности или процедури, свързани с това поръчителство, изпратени до или извършени в писмена форма на един от служебните му адреси, се приемат като надлежно връчени му.
                        Долуподписаният признава компетентността на съдилищата в районите, където са разположени служебните му адреси.
                        Долуподписаният се задължава да не променя своите служебни адреси или, в случай че трябва да промени един или повече от тях, да информира предварително за това гаранционното митническо учреждение.
                        Съставено в … на …
                        …
                        (Подпис) (5)

                  II.   Приемане от гаранционното митническо учреждение

            Гаранционно митническо учреждение
            …
            Гаранцията на поръчителя е приета на
            …
            …
            (Печат и подпис)

         (1)  Собствено и фамилно име или фирма.

         (2)  Пълен адрес.

         (3)  Само за операции в режим на общностен транзит.

         (4)  Когато правото на някоя от тези държави не предвижда възможност за служебен адрес, поръчителят назначава свой представител в тази държава, който да получава изпратената до него кореспонденция, а искането, предвидено в точка 4, втора алинея, както и задълженията, предвидени в четвърта алинея от същата точка, трябва да се оформят mutatis mutandis. По спорове, възникнали във връзка с настоящото обезпечение, се произнасят съответните съдилища по местонахождение на служебния адрес на поръчителя или неговите представители.

         (5)  Подписващото лице вписва пред подписа си саморъчно следния текст: „За обезпечение“.“


title: Регламент за изпълнение (ЕС) № 756/2011 на Комисията от 27 юли 2011 година относно класирането на някои стоки в Комбинираната номенклатура

text:
               2.8.2011

               BG

               Официален вестник на Европейския съюз

               L 199/35

         РЕГЛАМЕНТ ЗА ИЗПЪЛНЕНИЕ (ЕС) № 756/2011 НА КОМИСИЯТА
   от 27 юли 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               В Регламент (ЕИО) № 2658/87 се определят общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2011 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 07.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Продукт, съставен от (в тегловни проценти):

                              —

                              сурова риба (на парчета) от рода Mullus

                              64

                              —

                              сурови скариди

                              10

                              —

                              сурови зеленчуци

                              26

                        представени на дървен шиш.

                  1604 19 98

                  Класирането се определя от разпоредбите на Общи правила 1 и 6 за тълкуване на Комбинираната номенклатура, забележка 2 към глава 16 и описанието на кодове по КН 1604, 1604 19 и 1604 19 98.
                  Добавянето на зеленчуци към (суровото) месо от риба / (суровите) скариди, представени на дървен шиш, се счита за обработка. Следователно трябва да се изключи класиране в глава 3, тъй като продуктът е бил обработен по начин, различен от предвидените за тази глава (вж. Обяснителните бележки към Хармонизираната система, глава 3, Общи разпоредби, пета алинея).
                  Следователно продуктът трябва да се класира в позиция 1604 като приготвена храна от риба в код по КН 1604 19 98.


title: Регламент за изпълнение (ЕС) № 1328/2013 на Комисията от 12 декември 2013 година за предоставяне на междурегионална кумулация между Индонезия и Шри Ланка по отношение на правилата за произход, използвани за целите на схемата от общи тарифни преференции, в съответствие с Регламент (ЕИО) № 2454/93

text:
               13.12.2013

               BG

               Официален вестник на Европейския съюз

               L 334/8

         РЕГЛАМЕНТ ЗА ИЗПЪЛНЕНИЕ (ЕС) № 1328/2013 НА КОМИСИЯТА
   от 12 декември 2013 година
   за предоставяне на междурегионална кумулация между Индонезия и Шри Ланка по отношение на правилата за произход, използвани за целите на схемата от общи тарифни преференции, в съответствие с Регламент (ЕИО) № 2454/93
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (1), и по-специално член 247 от него,
   като взе предвид Регламент (ЕИО) № 2454/93 на Комисията от 2 юли 1993 г. относно определяне на разпоредби за прилагането на Регламент (ЕИО) № 2913/92 на Съвета относно създаване на Митнически кодекс на Общността (2), и по-специално член 86 от него,
   като има предвид, че:

               (1)

               В член 86, параграф 5 от Регламент (ЕИО) № 2454/93 на Комисията се предвижда възможността и се определят условията за това на държавите — бенефициери по общата система от преференции (ОСП) на Съюза, от регионални групи I и III да бъде разрешено да използват взаимно материали с прилагане на специфичен вид кумулация, обикновено наричана „междурегионална кумулация“.

               (2)

               С писмо от 15 април 2013 г. Индонезия и Шри Ланка представиха съвместно искане за междурегионална кумулация в съответствие с член 86, параграф 5 от Регламент (ЕИО) № 2454/93.

               (3)

               С цел да се стимулира търговията и да се допринесе за растежа на двете икономики, посочените държави предлагат на сектора за отглеждане на тютюн в Индонезия да бъде разрешено да снабдява сектора за производство на пури в Шри Ланка с материали от индонезийски произход, които Шри Ланка да може да използва с прилагане на кумулация при допълнителна обработка или преработка, която не е включена в операциите, посочени в член 78, параграф 1 от Регламент (ЕИО) № 2454/93.

               (4)

               В искането и двете държави се ангажират да спазват или да гарантират спазването на правилата за произход по ОСП и да оказват необходимото административно сътрудничество както по отношение на Съюза, така и помежду си, за осигуряване на правилното прилагане на тези правила.

               (5)

               Искането съдържа описание на материалите, по отношение на които ще се прилага кумулация — сурови или необработени тютюни или отпадъци от тютюн от позиция 2401 по Хармонизираната система (ХС), както и етапите на преработка и съпътстващите я процеси, които ще се извършват в Шри Ланка.

               (6)

               Представилите искането държави твърдят, че ако междурегионалната кумулация бъде разрешена, тя ще окаже положително въздействие върху икономиките на двете държави и няма да засегне неблагоприятно секторите от икономиката на Съюза, участващи в производството и продажбата на пури.

               (7)

               Поради това на Шри Ланка следва да бъде дадена възможността да кумулира материали от позиция 2401 по ХС с произход от Индонезия, при условие че и двете държави останат държави — бенефициери по ОСП, по смисъла на член 2, буква г) от Регламент (ЕС) № 978/2012 на Европейския парламент и на Съвета (3).

               (8)

               Европейската комисия ще наблюдава промените във вноса, произтичащи от това разрешение, и като вземе предвид резултатите от това наблюдение, може да преразгледа разрешението въз основа на критерии като увеличението на обема на вноса.

               (9)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В съответствие с член 86, параграф 5 от Регламент (ЕИО) № 2454/93 на Шри Ланка се дава правото да прилага кумулация на произход по отношение на сурови или необработени тютюни или отпадъци от тютюн от код 2401 по ХС с произход от Индонезия. В съответствие с член 86, параграф 2, буква а) от Регламент (ЕИО) № 2454/93 условието за ползване на това право е към момента на извършване на износа на продукта за Съюза както Шри Ланка, така и Индонезия да останат държави бенефициери по смисъла на член 2, буква г) от Регламент (ЕС) № 978/2012.
   Член 2
   Настоящият регламент влиза в сила на 1 януари 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 декември 2013 година.

            За Комисията

            Председател

         José Manuel BARROSO

      (1)  ОВ L 302, 19.10.1992 г., стр. 1.

      (2)  ОВ L 253, 11.10.1993 г., стр. 1.

      (3)  Регламент (ЕС) № 978/2012 на Европейския парламент и на Съвета от 25 октомври 2012 година за прилагане на схема от общи тарифни преференции и за отмяна на Регламент (ЕО) № 732/2008 на Съвета (ОВ L 303, 31.10.2012 г., стр. 1).


title: Регламент за изпълнение (ЕС) 2017/673 на Комисията от 7 април 2017 година за установяване на стандартни стойности при внос с цел определяне на входната цена на някои плодове и зеленчуци

text:
               8.4.2017

               BG

               Официален вестник на Европейския съюз

               L 97/27

         РЕГЛАМЕНТ ЗА ИЗПЪЛНЕНИЕ (ЕС) 2017/673 НА КОМИСИЯТА
   от 7 април 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 април 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  156,4

                  MA

                  120,1

                  SN

                  284,4

                  TN

                  214,0

                  TR

                  110,5

                  ZZ

                  177,1

                  0707 00 05

                  MA

                  65,6

                  TR

                  156,1

                  ZZ

                  110,9

                  0709 93 10

                  MA

                  46,6

                  TR

                  147,2

                  ZZ

                  96,9

                  0805 10 22 , 0805 10 24 , 0805 10 28

                  EG

                  54,1

                  IL

                  79,4

                  MA

                  52,6

                  TN

                  58,2

                  TR

                  55,3

                  ZZ

                  59,9

                  0805 50 10

                  AR

                  61,0

                  TR

                  69,6

                  ZZ

                  65,3

                  0808 10 80

                  BR

                  107,0

                  CL

                  91,4

                  CN

                  161,4

                  TR

                  98,3

                  US

                  133,8

                  ZA

                  106,0

                  ZZ

                  116,3

                  0808 30 90

                  AR

                  124,6

                  CH

                  128,6

                  CL

                  131,7

                  CN

                  98,9

                  US

                  174,6

                  ZA

                  132,8

                  ZZ

                  131,9

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 356/2012 на Комисията от 24 април 2012 година за изменение на Регламент за изпълнение (ЕС) № 1239/2011 по отношение на периодите, през които могат да бъдат подавани тръжни оферти в отговор на втората и последващите частични покани за участие в търгове за пазарната 2011/2012 г. за внос на захар с намалено мито

text:
               25.4.2012

               BG

               Официален вестник на Европейския съюз

               L 113/4

         РЕГЛАМЕНТ ЗА ИЗПЪЛНЕНИЕ (ЕС) № 356/2012 НА КОМИСИЯТА
   от 24 април 2012 година
   за изменение на Регламент за изпълнение (ЕС) № 1239/2011 по отношение на периодите, през които могат да бъдат подавани тръжни оферти в отговор на втората и последващите частични покани за участие в търгове за пазарната 2011/2012 г. за внос на захар с намалено мито
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
   като имат предвид, че:

               (1)

               С Регламент за изпълнение (ЕС) № 1239/2011 (2) на Комисията се откри постоянна тръжна процедура за внос на захар с код по КН 1701 с намалено мито за пазарната 2011/2012 година.

               (2)

               Тъй като предлагането на захар на пазара на ЕС се увеличи, с Регламент за изпълнение (ЕС) № 57/2012 на Комисията (3) бе преустановено подаването на тръжни оферти за частичните покани за участие в търгове с краен срок съответно 25 януари 2012 г., 1 февруари 2012 г. и 15 февруари 2012 г.

               (3)

               Непрекъснатото наблюдение на пазара показа, че предлагането на захар се е увеличило само в умерена степен. Въпреки увеличения внос през януари 2012 г., темпът на вноса от африканските, карибските и тихоокеанските страни, както и от най-слабо развитите страни, намалява значително от средата на февруари 2012 г. насам. Тази констатация бе потвърдена в Управителния комитет на 8 март 2012 г. от значително мнозинство от държавите членки, които считат че все още ще има проблеми с предлагането и че тези проблеми биха могли да се изострят в течение на пазарната година. Това би могло да засегне по-специално малки и средни предприятия, както и клиенти с фиксирани количества по дългосрочни договори.

               (4)

               Следователно, уместно би било да се изместят по-рано периодите за подаване на тръжни оферти и съответните крайни срокове, които съгласно Регламента за изпълнение (ЕС) № 1239/2011 са определени както следва: 6 юни 2012 г., 27 юни 2012 г. и 11 юли 2012 г.

               (5)

               Поради това Регламент (ЕС) № 1239/2011 следва да бъде съответно изменен.

               (6)

               С цел бързо подаване на сигнал към пазара и гарантиране на ефективно управление на мярката, настоящият Регламент следва да влезе в сила в деня на публикуването му в Официален вестник на Европейския съюз.

               (7)

               Мерките, предвидени в настоящия Регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 2 от Регламент (ЕС) № 1239/2011, параграф 2 се заменя със следното:

      „2.   Периодите, през които могат да се подават тръжни оферти в отговор на втората и последващите частични покани, започват от първия работен ден след края на предходния период. Те приключват в 12 часа на обед брюкселско време, съответно на 2 май 2012 г., 23 май 2012 г. и 6 юни 2012 г.“

   Член 2
   Настоящият Регламент влиза в сила в деня на публикуването му в Официален вестник на Европейския съюз.

      Настоящият Регламент е задължителен в своята цялост и се прилага пряко във всички държави членки.
      Съставено в Брюксел на 24 април 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 318, 1.12.2011 г., стр. 4.

      (3)  ОВ L 19, 24.1.2012 г., стр. 12.


title: Регламент за изпълнение (ЕС) № 827/2011 на Комисията от 12 август 2011 година относно класирането на някои стоки в Комбинираната номенклатура

text:
               18.8.2011

               BG

               Официален вестник на Европейския съюз

               L 211/9

         РЕГЛАМЕНТ ЗА ИЗПЪЛНЕНИЕ (ЕС) № 827/2011 НА КОМИСИЯТА
   от 12 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кода по КН, посочен в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 август 2011 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Синьо полиметиново багрило (флуоресцентно багрило), разредено в смес на разтворителите етиленгликол и метанол.
                  Състав (в тегловни %):

                              —

                              етиленгликол

                              96,9

                              —

                              метанол

                              3,0

                              —

                              полиметиново багрило

                              0,002

                        Продуктът е предназначен за използване в автоматични апарати за анализ на кръв. Той се използва за оцветяването на левкоцити чрез флуоресцентно маркиране след подлагането им на специално предварително третиране. Продуктът се представя в малък етикетиран съд за употреба в лабораториите.

                  3212 90 00

                  Класирането се определя от Общите правила 1 и 6 за тълкуване на Комбинираната номенклатура, забележка 2 към раздел VI и текстовете на кодове по КН 3212 и 3212 90 00.
                  Багрилните вещества от позиция 3204, представени за продажба на дребно, се класират в позиция 3212. Тези продукти не са обхванати от позиция 3822 и следователно въпросният продукт не може да бъде класиран в посочената позиция като диагностичен или лабораторен реактив. Виж също продуктите, изключени от позиция 3822 съгласно буква в) от Обяснителните бележки към Хармонизираната система (ОБ към ХС) за посочената позиция.
                  Според характеристиките си продуктът е багрило по смисъла на позиция 3212 и се използва с цел оцветяване.
                  Поради това, че продуктът може да бъде класиран в позиция 3212 и се представя под формата на дози или приспособен за продажба на дребно, той отговаря на условията на забележка 2 към раздел VI. Следователно той следва да се класира в тази позиция, а не в друга позиция на номенклатурата. Виж също буква В, трета алинея от ОБ към ХС за позиция 3212.


title: Регламент за изпълнение (ЕС) № 832/2011 на Комисията от 18 август 2011 година за определяне на фиксирани стойности при внос за определяне на входната цена на някои плодове и зеленчуци

text:
               19.8.2011

               BG

               Официален вестник на Европейския съюз

               L 214/11

         РЕГЛАМЕНТ ЗА ИЗПЪЛНЕНИЕ (ЕС) № 832/2011 НА КОМИСИЯТА
   от 18 август 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 19 август 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 август 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AR

                  38,5

                  MK

                  29,3

                  ZZ

                  33,9

                  0707 00 05

                  TR

                  141,4

                  ZZ

                  141,4

                  0709 90 70

                  EC

                  45,6

                  TR

                  147,7

                  ZZ

                  96,7

                  0805 50 10

                  AR

                  62,5

                  BR

                  45,3

                  CL

                  75,4

                  TR

                  64,0

                  UY

                  94,4

                  ZA

                  82,0

                  ZZ

                  70,6

                  0806 10 10

                  EG

                  67,8

                  MK

                  41,0

                  TR

                  158,0

                  ZZ

                  88,9

                  0808 10 80

                  AR

                  84,3

                  BR

                  60,8

                  CA

                  98,2

                  CL

                  115,4

                  CN

                  73,5

                  NZ

                  100,9

                  US

                  161,1

                  ZA

                  90,7

                  ZZ

                  98,1

                  0808 20 50

                  AR

                  161,3

                  CL

                  156,9

                  CN

                  49,3

                  NZ

                  115,4

                  ZA

                  117,2

                  ZZ

                  120,0

                  0809 30

                  TR

                  121,9

                  ZZ

                  121,9

                  0809 40 05

                  BA

                  46,2

                  ZZ

                  46,2

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2015/564 на Комисията от 8 април 2015 година за определяне на коефициента на разпределение за количествата, за които се отнасят подадените от 30 до 31 март 2015 г. заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис и за временно прекратяване на подаването на заявления за такива лицензии за месец април 2015 г.

text:
               9.4.2015

               BG

               Официален вестник на Европейския съюз

               L 93/41

         РЕГЛАМЕНТ ЗА ИЗПЪЛНЕНИЕ (ЕС) 2015/564 НА КОМИСИЯТА
   от 8 април 2015 година
   за определяне на коефициента на разпределение за количествата, за които се отнасят подадените от 30 до 31 март 2015 г. заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис и за временно прекратяване на подаването на заявления за такива лицензии за месец април 2015 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               С Регламент (ЕО) № 1918/2006 на Комисията (2) бе открита годишна тарифна квота за внос на необработено маслиново масло „Virgin“ с кодове по КН 1509 10 10 и 1509 10 90, добито изцяло в Тунис и транспортирано директно от тази страна в Съюза. В член 2, параграф 2 от Регламент (ЕО) № 1918/2006 се предвиждат месечни количествени ограничения за издаваните лицензии за внос.

               (2)

               Количествата, за които се отнасят заявленията за лицензии за внос, подадени от 30 до 31 март 2015 г. за месец април 2015 г., са по-високи от наличните количества. Поради това следва да се определи до каква степен може да бъдат издавани лицензии за внос, като се определи коефициентът на разпределение, който ще се прилага към заявените количества и който се изчислява съгласно член 7, параграф 2 от Регламент (ЕО) № 1301/2006 на Комисията (3). Целесъобразно е временно да се прекрати подаването на нови заявления за месец април 2015 г.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на количествата, за които се отнасят подадените от 30 до 31 март 2015 г. заявления за лицензии за внос по силата на Регламент (ЕО) № 1918/2006, се прилага коефициентът на разпределение, посочен в приложението към настоящия регламент.
   2.   Считано от 1 април 2015 г. се прекратява временно подаването на нови заявления за лицензии за внос за месец април 2015 г.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 април 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

                  Пореден номер

                  Коефициент на разпределение — заявления, подадени от 30 до 31 март 2015 г. за месец април 2015 г.
                  (в проценти)

                  09.4032

                  4,638403